- Ezabbuli
- <
- 8
- >

8
Yʼomutangirisi wʼabembi. Ohutiinira hu gitisi.*8:0 Ehibono ehyo, hiŋangire ohuba ni hiŋamba hu byʼohwemba. Ezabbuli ya Dawudi.
1 O Musengwa, Musengwa weefe,
ngʼoli wʼamaani mu hyalo hyosihyosi!
Era eŋono liryo lyaŋamugulu ohuhiraho egulu.
2 Wagunjula abaana abaŋere nʼebiwegera ohuhujumirya.
Mu ngeri eyo wasimya abalabe babo.
3 Ni keja hwigulu eri watonda
nʼomwesi nʼemunyeenye ebi wata aŋa biri,
4 omuutu njʼani ohuba ti omuŋeegaho
era omwana wʼomuutu njʼani ohuba ti omulumirwa?
5 Wahola omuutu ŋabuliraho ŋadiidiri ohuba hyʼabamalayika.†8:5 Ebyaŋandiihiwa ebindi biroma biiti, ŋadiidiri ohuba hya Hatonda.
Era wamwambasa engule eyʼeŋono.
6 Ngʼomuŋa nʼobuŋangi hu biitu byosibyosi.
Era wamwambasa engule eyʼeŋono.
Wamuŋa ohuŋuga ebiitu byosibyosi ebi watonda,
7 etaama nʼeŋombe josijosi
ko nʼesolo ejomwisugu
8 nʼenyuni ejomu bbanga nʼenyeeni ejomu nyanja
nʼebitonde ebindi byosibyosi mu nyanja.
9 O Musengwa, Musengwa weefe,
ngʼoli wʼamaani mu hyalo hyosihyosi!

- Ezabbuli
- <
- 8
- >

*^ 8:0 Ehibono ehyo, hiŋangire ohuba ni hiŋamba hu byʼohwemba.

†8:5 8:5 Ebyaŋandiihiwa ebindi biroma biiti, ŋadiidiri ohuba hya Hatonda.

© 2019 WBT